
‏כ"ג אב תש"פ
‏13 אוגוסט 2020
לכבוד                                              				


שלום רב,
                                     


הנדון: בקשה לקבלת מידע מכוח חוק חופש המידע, תשנ"ח 1998 – 
הסכם בין חברת XXXXX– לחברת XXXXXXXXX 
סימוכין: פנייתכם מיום 28.6.20
ראשית , תודה על פנייתך בנושא שבנדון.
בפנייה זו, כמופיע בסימוכין למכתב זה, ביקשת לעיין / לקבל העתק מתיק חברת XXXXXXXX.
בקשתך לקבלת המידע הועברה ליחידה המקצועית הרלוונטית, במקרה דנן, הרשות להשקעות ולפיתוח התעשייה והכלכלה (להלן: "היחידה").
מהתייחסותה של היחידה ניתן ללמוד כי מדובר בחומרים ישנים מאוד, כך שעל פי חוק רובם הגדול בוער. כמו כן, ביקשה היחידה למסור כי לא נמצאו חומרים גם בבית הגנזים. 
חומר "מאוחר יותר", או מסמכים שהרשות הצליחה להפיק מתוך המערכת כ"כתבי אישור" היסטוריים, הועברו לחברת XXXXXXXX, זאת כמתחייב מסע' 13 לחוק חופש המידע, במטרה לקבל את התייחסותם לאפשרות מסירתם.
[bookmark: _GoBack]עדכון בדבר פנייה לחברה – נמסר גם לך.
ביום 13.8.20, פנית למשרדנו ומיקדת את בקשתך, תוך שאתה מציין כי מכל תיק החברה, הינך מעוניין רק בהסכם בין XXXXX – ל XXXXXXXX, עליו אתה חתום - בשם XXXXX.
בקשתך / הבהרתך הועברה ליחידה המקצועית, אשר ביקשה להביא לידיעתך כי לאור העובדה, כמוזכר לעיל, לפיה מרבית החומרים הקשורים בתיק של חברת XXXXXXXX נכסים והשקעות בע"מ בוערו, נערך חיפוש נוסף בתוך מעט המסמכים הקשורים לתיק ושהועברו להתייחסות החברה.
לצערנו, בין החומרים הללו – המצויים בידי המשרד, לא נמצא הסכם כלשהו בין XXXXXXXX לבין חברת XXXXX, וכן לא נמצאו מסמכים החתומים בשמך.
אשר על כן ומכוח סע' 8 (3) לחוק: 
8.    רשות ציבורית רשאית לדחות בקשה לקבלת מידע באחד מאלה:
(3)  לאחר שנקטה אמצעים סבירים, התברר לה שלא ניתן לאתר את המידע או שאינו מצוי ברשותה;
לא יוכל משרדנו להיעתר לבקשתך.
ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, נשמח להיות לך לעזר גם בעתיד.




בברכה
יוסי זולפן,

  הממונה על חוק חופש המידע
   משרד הכלכלה והתעשייה




















העתק:  עו"ד אמל כולאב, הלשכה המשפטית 
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

